Ace (filem)

Ace ialah filem komedi jenayah romantik berbahasa Tamil India tahun 2025 yang ditulis, diterbitkan dan diarahkan oleh Arumuga Kumar. Filem ini dibintangi oleh Vijay Sethupathi dan Rukmini Vasanth, bersama Yogi Babu, B. S. Avinash dan Babloo Prithiveeraj.  

7Cs Entertainment milik Kumar secara rasmi mengumumkan filem ini pada Mei 2023 dengan judul sementara Vijay Sethupathi 51, bersempena filem ke-51 lakonan beliau sebagai pelakon utama, dan judul rasmi diumumkan setahun kemudian. Penggambaran utama dijalankan terutamanya di Malaysia dari Mei hingga November 2023. Filem ini menampilkan muzik gubahan Justin Prabhakaran, skor latar oleh Sam C. S., sinematografi oleh Karan B. Rawat dan suntingan oleh Fenny Oliver.

Ace ditayangkan perdana pada 22 Mei 2025 di India, dan dikeluarkan secara pawagam di seluruh dunia pada 23 Mei. Filem ini gagal di pasaran pawagam.

 Barisan Pelakon 

 Vijay Sethupathi sebagai Ace alias "Bolt" Kannan
 Rukmini Vasanth sebagai Rukku
 Yogi Babu sebagai Arivukarasan "Arivu"
 BS Avinash sebagai Dharma
 Babloo Prithiveeraj sebagai Rajadurai
 Divya Pillai sebagai Kalpana
 Rajkumar sebagai Raju
 Ramesh Thilak sebagai Chidambaram
 PL Thenappan sebagai bapa kepada Chidambaram
 Alvin Martin sebagai Orang Suruhan Dharma
 Denes Kumar sebagai pegawai Polis

 Produksi 
Pada 20 Mei 2023, 7Cs Entertainment secara rasmi mengumumkan bahawa mereka akan bekerjasama dengan pengarah Aarumuga Kumar dan Vijay Sethupathi .    Dengan judul sementara Vijay Sethupathi 51, Rukmini Vasanth dipilih sebagai pelakon utama wanita, menjadikannya debut beliau dalam filem Tamil. Yogi Babu turut dipilih untuk memegang watak penting.  Penggambaran utama bermula pada bulan yang sama, dan selesai pada 30 November. Ia dijalankan terutamanya di Malaysia.  Judul rasmi filem ini, Ace, diumumkan pada 17 Mei 2024.[1] Jurugambar Karan B. Rawat, penyunting R. Govindaraj dan pereka produksi A. K. Muthu turut didedahkan sebagai sebahagian daripada kru teknikal.[2] Fenny Oliver kemudian mengambil alih tugas penyuntingan. 

 Runut Bunyi 

Filem ini menampilkan lagu-lagu gubahan Justin Prabhakaran dan skor latar oleh Sam C. S.Satu-satunya lagu single filem ini, "Urugudhu Urugudhu", dikeluarkan pada 17 Mac 2025.

 Tayangan 

 Pawagam 
Ace ditayangkan di India pada 22 Mei 2025,  dan dikeluarkan di seluruh dunia pada 23 Mei. 

 Platform Penstriman 
Ace mula distrim di Amazon Prime Video mulai 13 Jun 2025 dalam bahasa Tamil dan Telugu.. 

 Penerimaan 

 Pecah Panggung 
Filem itu mencatatkan prestasi yang lemah di pecah panggung. Sethupathi mengakui bahawa tayangan filem tersebut dilakukan secara tergesa-gesa dan kurang publisiti, sambil menyalahkan faktor-faktor ini atas prestasi hambarnya. 

 Rujukan 

Kategori:Media bahasa Tamil di Malaysia
Kategori:Filem yang berlatarkan Malaysia
Kategori:Filem 2025
Kategori:Filem bahasa Tamil
Kategori:Filem Tamil tahun 2025
Kategori:Filem India tahun 2025